**Manuál opatrení**

prijatých ObFZ Levice na základe odporúčaní

Ústredného krízového štábu SR v boji proti COVID-19 k

stretnutiam ObFZ Levice platný pre všetky súťaže

v súťažnom ročníku 2020/2021

1. **POŽIADAVKY K ORGANIZÁCIÍ ZÁPASOV**

**1. Príjazd družstiev a delegovaných osôb do areálu štadióna**

**a)** Odporúča sa príjazd družstiev autobusom alebo autami tak, aby bol zachovaný primeraný

odstup medzi hráčmi, resp. realizačnými tímami a využitie prekrytia dýchacích ciest rúškom.

Autobus musí byť vydezinfikovaný pred príchodom hráčov.

**b)** Zabezpečenie oddeleného príchodu družstiev, resp. zabezpečenie dostatočného časového

rozstupu medzi príchodmi jednotlivých družstiev.

**c)** V závislosti od konkrétneho štadióna zabezpečiť rozdielne vstupy do šatní, resp. dostatočný časový odstup pri vstupe medzi jednotlivými družstvami.

**d)** Delegované osoby pri príchode do areálu štadióna dodržia primeraný odstup od hráčov,

členov realizačného tímu, usporiadateľskej služby alebo využijú prekrytie dýchacích ciest

rúškom.

**2. Šatne (tímy a rozhodcovia)**

V prípade možnosti využiť voľné šatne, resp. miestnosti na rozdelenie jednotlivých tímov

(napr. základná jedenástka – striedajúci hráči, resp. rozhodcovia – delegáti).

**3. Predzápasová rozcvička**

Delegát stretnutia (v prípade majstrovských stretnutí mládeže – rozhodca) zabezpečí časový

harmonogram nástupu družstiev i rozhodcov na rozcvičku a následne aj odchodu z nej, aby sa predišlo súčasnému vstupu hráčov oboch družstiev a rozhodcov do šatní.

**4. Kontrola výstroja/vstup tímov na hraciu plochu**

**a)** Predzápasovú poradu (ak počasie dovolí) previesť vo voľnom priestore s dostatočným

odstupom medzi osobami.

**b)** Kontrolu výstroja hráčov zo strany asistentov rozhodcu pred začiatkom stretnutia je

potrebné vykonať vo voľnom priestore, kde nepríde ku styku s ostatnými osobami

zúčastnenými na stretnutí.

**c)** Hlavný usporiadateľ zabezpečí pred začiatkom stretnutia oddelený vstup tímov na hraciu

plochu.

**5. Vstup tímov na hraciu plochu**

**a)** Spoločný nástup oboch družstiev na stred hracej plochy sa nevykonáva.

**b)** Nevykonáva sa podávanie rúk.

**c)** Nevykonáva sa tiež spoločné fotografovanie.

**6. Technická zóna/ihrisko**

**a)** Technické zóny musia byť pred každým stretnutím čisté = vydezinfikované.

**b)** Rozdelenie sedenia na lavičkách náhradníkov. Možnosť rozšírenia lavičky náhradníkov

buď na tribúne, ak je priamo dostupná hracia plocha, alebo doplnením dodatočných miest

(optimálne prekrytých) a následná úprava technickej zóny (zväčšenie).

**7. Polčasová prestávka**

Rozhodca spolu s hlavným usporiadateľom zabezpečí oddelený vstup družstiev a rozhodcov

do šatní rovnako ako pred začiatkom stretnutia.

**8. Odchod družstiev po stretnutí**

Zabezpečiť oddelený odchod družstiev (čas a miesto) podobne ako pri príchode na stretnutie.

**B. POŽIADAVKY SMEROM K ORGANIZÁCII ZÁPASOV NA**

**ŠTADIÓNE/HYGIENICKÉ POŽIADAVKY**

**1.** Inštrukcie podať všetkým osobám, ktoré sa podieľajú na organizácii zápasu na štadióne k

základným hygienickým opatreniam (dezinfekcia rúk, hygiena pri kašľaní a kýchaní,

dodržanie predpísanej vzdialenosti) stanoveným prítomným lekárom, resp. zdravotníkom.

**2.** Minimalizovať dĺžku pobytu v šatni pred stretnutím a po stretnutí.

**3.** Usporiadateľská služba na vstupoch kontroluje hráčov, funkcionárov a divákov

vstupujúcich na štadión, preventívne sa ich pýta na zdravotný stav.

**4.** V rámci možností zabezpečiť dezinfekciu rúk pri vstupe na štadión alebo do každej

miestnosti.

**5.** Vykonávať pravidelnú dezinfekciu podlahy pred vstupom tímov.

**6.** V útrobách štadióna ponechať otvorené dvere, čím sa obmedzí priamy kontakt s kľučkami.

**7.** Všetky fľaše musia byť uzatvorené a určené pre konkrétnu osobu (označené).

**8.** Vyžitie spoločných priestorov (šatne, sprchy) sa odporúča iba v malých skupinách s

dodržaním 2 m odstupov.

**9.** Klubový lekár, resp. zdravotník vykonáva svoju činnosť s prekrytím dýchacích ciest, v

hygienických rukaviciach a využíva tiež dezinfekciu na ruky. Zároveň je zodpovedný za

hygienu v lekárskej miestnosti.

**10.** Osoby, ktoré sú v priamom kontakte s viacerými hráčmi, by mali obzvlášť dodržiavať

predpísané hygienické opatrenia.

**11. Materiálne požiadavky domáceho/usporiadajúceho družstva:**

**a)** dezinfekcia rúk,

**b)** dezinfekcia na podlahy,

c) jednorazové rúška,

d) bezkontaktný teplomer (podľa nariadenia).

**12. DOLEŽITÉ:**

a) Verejná a mediálna pozornosť na masový futbal bude zvýšená v aktuálnej situácii s

dôrazom na zodpovedné správanie smerom k hygiene a izolácii mimo hracej plochy.

b) Všetky hygienicko-epidemiologické opatrenia sú dôležité pre zabezpečenie toho, aby všetci

hráči a rozhodcovia na hracej ploche mohli byť aktívni bez rizika nákazy.

**C. DODATOČNÉ ODPORÚČANIA**

Každá osoba nesie v prvom rade zodpovednosť za svoju bezpečnosť! Z tohto dôvodu je

nevyhnutné pristupovať zodpovedne k nástupu na stretnutia v prípade, že sa hráč,

funkcionár alebo rozhodca stretol s osobou pozitívnou na COVID-19.

**D. ORGANIZÁTOR STRETNUTIA JE POVINNÝ REŠPEKTOVAŤ NARIADENIA**

**ÚRADU VEREJNÉHO ZDRAVOTNÍCTVA PRE PRÍPADY ZVÝŠENEJ INTENZITY**

**HYGIENY A JEJ KONTROLY V PRÍPADE PANDEMICKÝCH OCHORENÍ.**